༡།བོད་མི་རིགས་ཀྱི་ད་ལྟ་དང་མ་འོངས་པའི་བདེ་སྡུག་གནས་སྟངས་གཟིགས་ཐུབ་ཆེད་གཞུང་གི་སྒྲིག་འཛུགས་སྲ་བརྟན་ཞིག་དགོས་པ་དང་དེའི་དཔལ་འབྱོར་གནས་སྟངས་རང་ཚུགས་ཐུབ་པ་ཞིག་མེད་ཐབས་མེད་པར་བརྟེན།ཕྱི་ལོ་༡༩༧༢ཟླ་༨ཚེས་༡ནས་འགོ་འཛུགས་ཀྱིས་བཙན་བྱོལ་བོད་མི་ཡོངས་ནས་མ་བསྐུལ་དང་བླངས་གིས་དཔྱ་དངུལ་དང༌།ཕོགས་ཡོད་རྣམས་ནས་ཕོགས་འབབ་བརྒྱ་ཆ་འབུལ་རྒྱུ།ཞེས་གསལ་བ་བཞིན་ཕྱི་ལོ་༡༩༩༢ཕྱི་ཟླ་༤ཚེས་༡ཉིན་སྐབས་བཅུ་གཅིག་པའི་བོད་མི་མང་སྤྱི་འཐུས་ལྷན་ཚོགས་ནས་བཙན་བྱོལ་བོད་མིའི་དང་བླངས་དཔྱ་དངུལ་དང་བསྡུ་དངུལ་འབུལ་འབབ་ཀྱི་ཁྲིམས་ཡིག་གཏན་འབེབས་གནང་པ་གཞི་བཟུང་རྒྱ་ཆེ་མང་ཚོགས་ནས་གུས་བརྩི་ཆེན་པོས་དཔྱ་དངུལ་ཆད་ལུས་མེད་པ་དང་བླངས་གིས་ཕུལ་དང་འབུལ་བཞིན་པ་ཡིན།དང་བླངས་དཔྱ་དེབ་བརྒྱུད་ནས་བཙན་བྱོལ་བོད་མིའི་སྒྲིག་འཛུགས་འདི་བཞིན་བོད་མི་རང་ཉིད་དང་རྒྱལ་སྤྱིའི་ནང་དུའང་ཁྲིམས་མཐུན་གྱི་གཞུང་ཡིན་པ་ངོས་འཛིན་མཚོན་ཐབས་ཐོག་དབུས་བོད་མིའི་སྒྲིག་འཛུགས་ཀྱི་དཔལ་འབྱོར་རྟག་ཏུ་གཞན་རྟེན་མི་དགོས་པར་རང་ངོས་ནས་སྲ་བརྟན་ཐུབ་པའི་དགོས་པ་ཧ་ཅང་ཆེན་པོ་ཡོད།དང་བླངས་དཔྱ་དངུལ་འབུལ་རྒྱུ་ནི་བོད་ཀྱི་ཡུལ་མིའི་ཐོབ་ཐང་ཡིན་པ་མ་ཟད་དེ་ལོངས་སུ་སྤྱོད་པའི་ཆེད་སྒྲུབ་འབུལ་དགོས་པའི་ལས་འགན་གལ་ཆེ་ཞིག་ཀྱང་ཡིན།